Karton-uitknipsel van polisieman bekamp diefstal | Maroela Media
Honderde mense maak daagliks van die fietsloods gebruik. Die “vals polisieman” wat saam met videokameras en ‘n nuwe slot installeer is, het diefstal met tot 67% bekamp,” het Robert Lenehan, adjunkhoof van die polisie, gesê. Volgens Lenehan sou dit die stad ten minste $200 000 per jaar gekos het om voltyds ‘n wag by die fietsloods aan te stel.
Die uitknipsel is eintlik ‘n foto van David Silen, ‘n polisiebeampte van die Massachusetts Bay Transportation Authority. Silen sê die millisekonde wat ‘n dief gebruik om die uitknipsel raak te sien is genoeg om hulle van plan te laat verander.
Hier in Suid Afrika skrik die gemors nie eers meer vir ‘n regte polisieman nie, hulle maak hom sommer dood as hy pla! Die karton polisieman sal hulle seker aan die brand steek!! In 'n mediaverklaring sê Solidariteit Helpende Hand dit gaan vanjaar “die onderwysers van behoeftige skole regoor die land bystaan met die implementering van ’n spesiale kis vol onderwyshulpmiddels. Die projek, bekend as Juffrou se Skatkis, is daarop gemik om al die grondslagfase-klasse van skole te bevorder.
Die tekort aan die nodige Afrikaanse hulpmiddels is ’n groot probleem vir baie onderwysers in staatskole en daarom is onderwysers dikwels genoodsaak om hulpmiddels uit eie sak aan te skaf. Die Juffrou se Skatkis wil graag hierdie probleem uit die weg ruim deur toe te sien dat die regte hulpmiddels beskikbaar is vir elke klaskamer in die land. Die skatkis bevat skryfbehoeftes, pragtige Afrikaanse plakkate, legkaarte, blokkies en ’n springtou, asook ’n verskeidenheid handleidings.
Die hoogtepunt van die skatkis is egter die opvoedkundige hulpmiddels soos die Skillie Skilpad-reeks, ’n hulpprogram vir Afrikaans wat op KABV-kurrikulum gerig is.
Malema-mosie oor grondgryp in Parlement
Op 28 Februarie 2017 het Julius Malema van die EFF 'n mosie in die Parlement ingedien dat alle swart lede van die Parlement moet besluit dat artikel 25 van die Grondwet gewysig moet word ten einde die weg te baan vir wettige aanvaarding deur die Parlement van die Wetsontwerp op Grondonteiening en die ondertekening daarvan deur pres. Jacob Zuma. Malema het gesê dat dit dan die weg sou baan vir grootskaalse onteiening van grond en bates van blankes in die land sonder vergoeding.
Dit is dan volgens hom wat werklike radikale ekonomiese transformasie vereis. Malema het 'n beroep gedoen dat swart mense saamstaan in hierdie saak en het uitdruklik gevra vir ondersteuning van sy mosie deur die ANC. Dit is egter in 'n stemming verwerp met 261 teen 33 stemme, met die ANC wat eendragtig daarteen gestem het, tesame met die DA, VF Plus en van die ander opposisiepartye.
In die debat het dr. Pieter Groenewald, leier van die VF Plus, gesê: Regmatige grondeienaars het gewerk en betaal vir hul grond. Hulle gaan nie daaroor jammer sê nie. Dit raak nie net boere en landbougrond nie, maar ook elke eienaar van grond in Suid-Afrika, van ‘n plaas tot ‘n huis in ‘n stad of ‘n dorp. Dit bly jammer dat wit mense altyd die sondebok gemaak word wanneer grondhervorming ter sprake is.In retrospek kan dit as 'n Godsbestiering beskou word dat hierdie gevaarlike mosie gekelder is, maar daarby wys ‘n politieke kommentator daarop dat die bittere vyandigheid tussen Malema en Zuma en tussen die EFF en die ANC spruit uit die feit dat Zuma 'n Zoeloe uit KZN is en Malema 'n Pedi uit die Limpopo provinsie.
Daar word dus gesê dat dit 'n etniese kwessie is wat spruit uit die vroeë 19de eeu toe die Zoeloes onder Tsjaka en Dingaan 'n Mfecane oftewel uitwissingsoorloë gevoer het teen ander stamme in die gebied wat later SA en buurstate sou word. In reaksie op die mislukte mosie van Malema gons dit behoorlik in radikale swart politieke geledere in die land, soos gepropageer op o.a. DStv kanaal 405 van die Gupta-beheerde ANN7 en word gesê dat die ANC koukus Zuma en die konsep van radikale ekonomiese transformasie teen wit monopolistiese kapitaal verraai het. Op 3 Maart het Zuma self hierby aangesluit in toespraak voor die Huis van Tradisionele Leiers en gesê daar moet 'n enkele wet aanvaar word wat grondonteiening sonder vergoeding sal magtig en vergemaklik. Sodoende het hom in beginsel by die EFF geskaar en stelling ingeneem teen die ANC-koukus.
In reaksie hierop het die leier van die DA Mmuso Maimane gesê dat Zuma oorboordgegaam het sy uitsprake oor grondhervorming, terwyl Cope-leier Mosiuoa Lekota gesê het grond in SA behoort aan die regmatige eienaars en as dit nou gevat word, aan wie sal dit gegee word?Dit is dus duidelik dat daar in swart geledere 'n kloof van verskil is oor grondgryp.
Duisende Afrikaanse studente smag na studiefondshulp
Met die afskaffing en afskaling van Afrikaans by universiteite en die streng toepassing van raskwotas teen blanke student as dit by kursustoelatings en beurse kom, wend al meer voornemende Afrikaanse studente hulle tot die Solidariteit Helpende Hand Studiefondssentrum vir beurse en studiegeleenthede.Laasgenoemde berig dat hulle vanjaar oorval is met ʼn rekordgetal aansoeke vir studiehulp, in so ʼn mate dat tot 5 000 voornemende studente nie met befondsing gehelp kon word nie.
Hierdie situasie het ontstaan ten spyte van die feit dat die studiefonds ’n rekordgetal van 1 500 studente in 2017 met studies gaan help ten totale beursbedrag van R40 miljoen - die grootste bedrag wat hierdie studiefonds nog uitbetaal het. Duisende oproepe van voornemende studente stroom steeds in en van dié wat nie gehelp kan word nie, word rekord van gehou met die oog op moontlike hulp later op ’n individuele grondslag.
Een van die tallose voorbeelde van hoe daar teen blanke studente gediskrimineer word as dit kom by studiebeurse, blyk uit die beskikbaarstelling deur die SA Instituut vir Geoktrooieerde Rekenmeesters (SAIGR) van meer as 300 beurse vir Matrieks wat vir geoktrooieerde rekenmeester wil gaan studeer. Aansoeke vir die Thuthuka Bursary Fund is oop tot 30 April 2017, maar dit geld slegs vir swart en bruin aansoekers.
SASSA: Land op mespunt gebalanseer
Die voortbestaan van die bestaande orde in Suid-Afrika is tans opʼn mespunt gebalanseer met die maandelikse SASSA-uitbetaling van toelaes aan meer as 17 miljoen welsynsafhanklikes wat op 1 April 2017 in die weegskaal is. Indien hierdie tegnologies-gekompliseerde uitbetalingstelsel nie realiseer nie, sou dit beteken dat meer as 17 miljoen armste van die arm mense in die land geen kos en ander lewensnoodsaaklikhede sal hê nie. Dit kan 'n maatskaplike, ekonomiese en politieke krisis afgee soos wat die ná-1994 SA waarskynlik nog nie ervaar het nie en kan dit selfs daartoe lei dat mense op massaskaal begin roof en plunder om aan die lewe te bly. Dit geld veral in die konteks van die huidige hoogsgelaaide politieke atmosfeer in die land, met die aandrang van swart politieke aktiviste soos die staatspresident self, die EFF en andere op radikale ekonomiese transformasie, wat in effek beteken beslaglegging op grond en bates van blankes sonder vergoeding.
Die krisis met SASSA (South Africa Social Security Agency) en die uitbetalings kom al sedert 2014 toe die Grondwethof bevind het dat die tender aan die private kontrakteur vir die uitbetalings, Cash Paymaster Services (CPS), ongeldig is. Desnieteenstaande is sedertdien voortgegaan om die dienste van CPS te gebruik, maar ingevolge die betrokke tender verstryk hul dienstermyn op 31 Maart 2017. Ondanks hierdie situasie het die verantwoordelike staatsdepartement, die Dept. van Maatskaplike Ontwikkeling, met as Minister Bathabile Dlamini, gesloer om die situasie te beredder.
Blykbaar is 'n stok in die wiele 'n onderlinge geskil oor presies wie en watter swart ekonomiese bemagtiging baat moet vind by die tender vir die uitbetalings. Die totale maandelikse bedrag van hierdie uitbetalings beloop ongeveer R23,8 miljard – 'n massiewe bedrag wat uiteraard 'n gesofistikeerde elektroniese stelsel vereis ten einde korrupsievry bedryf te kan word en wat dus 'n geweldige onus plaas op die betrokke kontrakteur.
Dlamini het die afgelope maande in gebreke gebly om verskeie vergaderings van die Parlementêre Oorsigkomitee vir Finansies by te woon ten einde verslag te doen oor die SASSA-krisis. Daar was ook beweringe in die media dat Dlamini by geleentheid beskonke in die openbaar verskyn het, beweringe wat egter deur haar woordvoerder heftig ontken is.
Verlede week het die Dept. van Maatskaplike Ontwikkeling 'n aansoek ingedien by die Grondwethof om die bevinding oor CPS tersyde te stel, maar die aansoek is binne 24 uur weer teruggetrek hangende die uitslag van onderhandelinge tussen die Dept. van Maatskapelike Ontwikkeling en CPS. Wat die aangeleentheid verder kompliseer, is dat na berig word CPS 'n addisionele bedrag van R1,3 miljard as voorwaarde stel voordat hulle sou instem om die betalings op 1 April 2017 weer te doen.
Nog verdere komplikasies is dat die Nasionale Tesourie, wat onder Minister van Finansies Pravin Gordhan ressorteer, nie die geld vir die uitbetalings op 1 April 2017 wil vrystel indien dit nie korrek ingevolge bestaande finansiële voorskrifte en in lyn met die 2014 uitspraak van die Grondwethof is nie. Op hierdie wyse het die SASSA-aangeleentheid ook 'n politieke kleur gekry, want vingers word nou gewys na Gordhan as sou hy die eintlike sondebok en struikelblok wees. Sodoende word die aangeleentheid betrek in die voortslepende saga tussen pres. Jacob Zuma en Gordhan oor beheer oor die Tesourie en dus die staatsfinansies van die land.
Inbegrepe by die kontroversie oor die geldigheid van die kontraktering vir die SASSA-uitbetalings, is beweringe dat werkgewers en finansiële ondernemings as tussengangers betrokke geraak het tussen SASSA en die welsynsbegunstigdes by wyse van allerlei aftrekorders vir bv. finansiële verpligtinge van begunstigdes. Daar word beweer dat van hierdie aftrekorders onregmatig en buitensporig is.
Die SASSA-uitbetalingsituasie het dus ontaard in 'n hele katnes en dit in minder as 30 dae voordat die volgende uitbetalings moet geskied. Terwyl die Dept. van Maatskaplike Ontwikkeling tans volhou dat die uitbetalings op 1 April normaalweg elektronies sal geskied, word ook gesê dat 'n laaste opsie sou wees om al die geld vir die uitbetalings in kontant te vervoer na die meer as 10 000 betaalpunte in die land.
Hierdie opsie is egter prakties waarskynlik onuitvoerbaar, want baie van die begunstigdes is in afgeleë plattelandse gebiede met min of geen elektroniese geriewe nie. Boonop kan die vraag gevra word hoe kan sulke groot bedrae in kontant skielik in voertuie oor lang afstande vervoer word in 'n land wat bekend is vir transito-rooftogte.
Die jongste is dat die Dept. van Maatskaplike Ontwikkeling pas aangekondig het dat 'n ooreenkoms met CPS bereik is dat laasgenoemde wel op 1 April 2017 die uitbetalings sal doen. Nadere besonderhede van die ooreenkoms was met die ter perse gaan van hierdie berig nie bekend nie.
Wat egter steeds 'n feit is, is dat die Tesourie nog nie aangedui het dat dit uit 'n wetlike oogpunt tevrede is dat die geld vir die uitbetalings vrygestel mag word nie. Die bevinding van die Grondwethof van 2014 staan ook steeds soos 'n paal bo water.
Intussen dring die DA, ander opposisiepartye, Corruption Watch en selfs Cosatu aan op die onmiddellike bedanking van Dlamini. Die DG van haar departement, Zane Dangor, het pas bedank. Op die keper beskou kan die SASSA-aangeleentheid nie anders gesien word nie as die resultaat van 'n patetiese swak regering wat Suid-Afrika as 'n moderne land oor die afgelope meer as twee dekades feitlik in die grond in bestuur het.
Die regering word omhul deur 'n kleed van korrupsie, terwyl daar 'n chroniese gebrek aan kundigheid en vooruitbeplanning ooglopend is. Wat voorts ook nie misgekyk kan word nie, is dat Suid-Afrika met sy ryk potensiaal aan ontwikkeling nooit in 'n posisie moes beland het waarin dit sit met 'n ondraaglike las van meer as 17 miljoen welsynsgevalle en 'n verdere 9 miljoen plus werkloses nie.
Baie van hierdie mense kan en wil graag werk, maar daar is nie geleenthede vir hulle nie en is hulle dikwels ook nie genoegsaam opgelei nie. Die huidige regering het nooit entrepreneurskap en kleinsake-ontwikkeling behoorlik bevorder nie, terwyl SEB internasionaal beoordeel word as die grootste Achilles-hiel van die SA ekonomie.
So bv. is in die nasionale begroting wat Gordhan op 22 Februarie vanjaar ter tafel gelê het, geen voorsiening gemaak vir aansporings vir kleinsake – potensieel die sterkste stimuleerders en grootste werkverskaffers in enige ekonomie – nie. Die resultaat van dit alles is dat indien die sowat R23,8 miljard vanaf 1 April 2017 nie aan 17 miljoen plus nooddruftiges / armlastiges betaal word en daarna op 'n volhoubare basis gedoen word nie, SA waarskynlik 'n rewolusie van onberekenbare omvang in die gesig staar. Ondanks hierdie gevaar moet Christene gelowig bly en glo in God wat die almag het om die land weg van die afgrond en na 'n beter toekoms te stuur.
Die voortbestaan van die bestaande orde in Suid-Afrika is tans opʼn mespunt gebalanseer met die maandelikse SASSA-uitbetaling van toelaes aan meer as 17 miljoen welsynsafhanklikes wat op 1 April 2017 in die weegskaal is. Indien hierdie tegnologies-gekompliseerde uitbetalingstelsel nie realiseer nie, sou dit beteken dat meer as 17 miljoen armste van die arm mense in die land geen kos en ander lewensnoodsaaklikhede sal hê nie. Dit kan 'n maatskaplike, ekonomiese en politieke krisis afgee soos wat die ná-1994 SA waarskynlik nog nie ervaar het nie en kan dit selfs daartoe lei dat mense op massaskaal begin roof en plunder om aan die lewe te bly. Dit geld veral in die konteks van die huidige hoogsgelaaide politieke atmosfeer in die land, met die aandrang van swart politieke aktiviste soos die staatspresident self, die EFF en andere op radikale ekonomiese transformasie, wat in effek beteken beslaglegging op grond en bates van blankes sonder vergoeding. Die krisis met SASSA (South Africa Social Security Agency) en die uitbetalings kom al sedert 2014 toe die Grondwethof bevind het dat die tender aan die private kontrakteur vir die uitbetalings, Cash Paymaster Services (CPS), ongeldig is.
Desnieteenstaande is sedertdien voortgegaan om die dienste van CPS te gebruik, maar ingevolge die betrokke tender verstryk hul dienstermyn op 31 Maart 2017. Ondanks hierdie situasie het die verantwoordelike staatsdepartement, die Dept. van Maatskaplike Ontwikkeling, met as Minister Bathabile Dlamini, gesloer om die situasie te beredder. Blykbaar is 'n stok in die wiele 'n onderlinge geskil oor presies wie en watter swart ekonomiese bemagtiging baat moet vind by die tender vir die uitbetalings. Die totale maandelikse bedrag van hierdie uitbetalings beloop ongeveer R23,8 miljard – 'n massiewe bedrag wat uiteraard 'n gesofistikeerde elektroniese stelsel vereis ten einde korrupsievry bedryf te kan word en wat dus 'n geweldige onus plaas op die betrokke kontrakteur. Dlamini het die afgelope maande in gebreke gebly om verskeie vergaderings van die Parlementêre Oorsigkomitee vir Finansies by te woon ten einde verslag te doen oor die SASSA-krisis. Daar was ook beweringe in die media dat Dlamini by geleentheid beskonke in die openbaar verskyn het, beweringe wat egter deur haar woordvoerder heftig ontken is. Verlede week het die Dept. van Maatskaplike Ontwikkeling 'n aansoek ingedien by die Grondwethof om die bevinding oor CPS tersyde te stel, maar die aansoek is binne 24 uur weer teruggetrek hangende die uitslag van onderhandelinge tussen die Dept. van Maatskapelike Ontwikkeling en CPS. Wat die aangeleentheid verder kompliseer, is dat na berig word CPS 'n addisionele bedrag van R1,3 miljard as voorwaarde stel voordat hulle sou instem om die betalings op 1 April 2017 weer te doen.
Nog verdere komplikasies is dat die Nasionale Tesourie, wat onder Minister van Finansies Pravin Gordhan ressorteer, nie die geld vir die uitbetalings op 1 April 2017 wil vrystel indien dit nie korrek ingevolge bestaande finansiële voorskrifte en in lyn met die 2014 uitspraak van die Grondwethof is nie. Op hierdie wyse het die SASSA-aangeleentheid ook 'n politieke kleur gekry, want vingers word nou gewys na Gordhan as sou hy die eintlike sondebok en struikelblok wees. Sodoende word die aangeleentheid betrek in die voortslepende saga tussen pres. Jacob Zuma en Gordhan oor beheer oor die Tesourie en dus die staatsfinansies van die land. Inbegrepe by die kontroversie oor die geldigheid van die kontraktering vir die SASSA-uitbetalings, is beweringe dat werkgewers en finansiële ondernemings as tussengangers betrokke geraak het tussen SASSA en die welsynsbegunstigdes by wyse van allerlei aftrekorders vir bv. finansiële verpligtinge van begunstigdes. Daar word beweer dat van hierdie aftrekorders onregmatig en buitensporig is. Die SASSA-uitbetalingsituasie het dus ontaard in 'n hele katnes en dit in minder as 30 dae voordat die volgende uitbetalings moet geskied. Terwyl die Dept. van Maatskaplike Ontwikkeling tans volhou dat die uitbetalings op 1 April normaalweg elektronies sal geskied, word ook gesê dat 'n laaste opsie sou wees om al die geld vir die uitbetalings in kontant te vervoer na die meer as 10 000 betaalpunte in die land. Hierdie opsie is egter prakties waarskynlik onuitvoerbaar, want baie van die begunstigdes is in afgeleë plattelandse gebiede met min of geen elektroniese geriewe nie.
Boonop kan die vraag gevra word hoe kan sulke groot bedrae in kontant skielik in voertuie oor lang afstande vervoer word in 'n land wat bekend is vir transito-rooftogte. Die jongste is dat die Dept. van Maatskaplike Ontwikkeling pas aangekondig het dat 'n ooreenkoms met CPS bereik is dat laasgenoemde wel op 1 April 2017 die uitbetalings sal doen. Nadere besonderhede van die ooreenkoms was met die ter perse gaan van hierdie berig nie bekend nie. Wat egter steeds 'n feit is, is dat die Tesourie nog nie aangedui het dat dit uit 'n wetlike oogpunt tevrede is dat die geld vir die uitbetalings vrygestel mag word nie. Die bevinding van die Grondwethof van 2014 staan ook steeds soos 'n paal bo water. Intussen dring die DA, ander opposisiepartye, Corruption Watch en selfs Cosatu aan op die onmiddellike bedanking van Dlamini. Die DG van haar departement, Zane Dangor, het pas bedank. Op die keper beskou kan die SASSA-aangeleentheid nie anders gesien word nie as die resultaat van 'n patetiese swak regering wat Suid-Afrika as 'n moderne land oor die afgelope meer as twee dekades feitlik in die grond in bestuur het. Die regering word omhul deur 'n kleed van korrupsie, terwyl daar 'n chroniese gebrek aan kundigheid en vooruitbeplanning ooglopend is. Wat voorts ook nie misgekyk kan word nie, is dat Suid-Afrika met sy ryk potensiaal aan ontwikkeling nooit in 'n posisie moes beland het waarin dit sit met 'n ondraaglike las van meer as 17 miljoen welsynsgevalle en 'n verdere 9 miljoen plus werkloses nie. Baie van hierdie mense kan en wil graag werk, maar daar is nie geleenthede vir hulle nie en is hulle dikwels ook nie genoegsaam opgelei nie. Die huidige regering het nooit entrepreneurskap en kleinsake-ontwikkeling behoorlik bevorder nie, terwyl SEB internasionaal beoordeel word as die grootste Achilles-hiel van die SA ekonomie.
Zuma, staatskaping en nuwe bedeling
Hoewel pres. Jacob Zuma die mees gediskrediteerde staatshoof in die SA geskiedenis is met die honderde korrupsie- en ander aanklagte teen hom, is daar duidelik 'n desperate poging onderweg om met hom in die tuig diktatoriale beheer oor SA as land oor te neem. Zuma as meesterontduiker van die gereg en 'n verbete blankehater, word ooglopend kunsmatig in die saal gehou deur 'n korrupte ANC-hiërargie en hul internasionale hanteerders, die Illuminati.
Vir laasgenoemde is Zuma 'n sleutelpion in hul strewe na wêreldoorheersing i.t.v. die sg. Nuwe Wêreldorde (NWO) en waarin SA met sy minerale rykdom en strategiese ligging 'n onontbeerlike element vorm. Dit is die agtergrond waarteen die huidige plan van Zuma gesien moet word om gediskrediteerde voormalige Eskom-hoof en Gupta-meeloper Brian Molefe in die Parlement in te bring en òf nuwe Minister van Finansies te maak of nuwe Adjunk-minister van Finansies. Sodoende is die plan om uiteindelik òf van Doring in die vlees Pravin Gordhan ontslae te raak, of hom ernstig te kniehalter.
Die prys ten alle koste vir hierdie diaboliese alliansie is om beheer oor die Tesourie – die SA geldbeurs – te kry en wat in effek niks anders is as 'n siviele staatsgreep nie. Die pogings van Zuma & kie in hierdie verband kom al 'n lang pad, maar hulle volhard teen alle teenslae in, want die prys i.t.v. mag en miljarde der miljarde rand is vir hulle net te onweerstaanbaar.
Terselfdertyd is Zuma die perd wat vir die Illuminati, die Guptas en 'n histeriese swart ekstremistiese blok finaal van die blanke rol in die SA samelewing ontslae moet raak. Hierdie strewe behels die uiterste – 'n gewelddadige bloedige rewolusie waarin SA op sy kop omgekeer en die blankes uitgeskud moet word. Die belangrikste wetlike instrument wat hulle hiervoor wil aanwend, is die Wetsontwerp op Onteiening, wat egter om tegniese redes nog nie deur die Parlement is nie. Daarom is dit vir alle regdenkende, eerbare en verdraagsame SA burgers noodsaaklik dat hierdie wetsontwerp wel nie deur die Parlement goedgekeur word nie. Dit is van kritieke belang.
Aan die positiewe kant is daar verskeie groeperinge in SA wat onverbiddelik teen die ANC en Zuma in besonder gekant is, soos die DA as amptelike opposisie, 'n aantal sterk burgerlike organisasies, besigheidskamers, ens. Hierby inbegrepe is uiteraard die meerderheid blankes, wat hoewel tans gefragmenteerd, die primêre teiken is van rassehaat, plaasmoorde en eskalerende “regstellende aksie.”
Ook aan die positiewe kant is dat die Zuma-blok tot in hul kern korrup is en eintlik lafaards is. Verseker behoort die eindoorwinning nie aan hulle nie, maar hulle kan geweldige skade aanrig. Daarom moet hulle met alle mag aangevat, teengestaan en verslaan word.
Daarvoor is daadwerklike aksie nou nodig, maar vir Christene lê die eerste middel “nie in krag of geweld nie, maar in my Gees, sê die Here van die leërskare.” Verootmoediging voor God Drie-enig en gebed en dan onder Sy leiding welke aksie ook al nodig mag wees.
Wat tans in SA aan die orde is, is basies die volgende vier dinge:
• Die land is oor 23 jaar deur die ANC-regering in politieke, ekonomiese en maatskaplike ellende gedompel, met 'n massa werklose en onoopgeleide swartes.
• Daar heers 'n onverklaarde burgeroorlog teen blankes.
• Die regering het sy klassieke mandaat versaak van 'n demokraties-verkose regering wat met belastingbetalergeld in beste belang van die burgers moet regeer. Die gevolg is dat die burgers geen keuse het as om te oorweeg om vir hul voortbestaan die reg in eie hande te neem nie.
• Die staatspresident en sy ondersteuners is buig of bars daarop ingestel om SA as land vir hulself te kaap en basta met die res.
Teen hierdie landsbedreiging op ongeëwenaarde skaal behoort 'n breë alliansie in die land op te staan en 'n strategie te ontwikkel en implementeer. Dit kan die volgende insluit:
• Eendragtige en volhardende teenstand in die Parlement.
• Media wat onbeskroomd en aanhoudend die waarheid uitdra.
• Politiese mobilisering vir die volgende stembus.
• Petisies op sosiale media.
• Weerhouding van belasting en eerder kanaliseer na alternatiewe burgerlike diensaksies.
• Burgerlike selfverdedigingstrukture skep.
• Blankes 'n politieke voorhoede stig vir noodsaaklike politieke leiding.
• Boikotaksies instel teen alle raskwotas – sport, skole, universiteite, die werkplek, ens.
• Effektief en waardig aan internasionale gesprekforums deelneem.
• Afrikaners as volk bymekaarkom en selfbeskikking verwesenlik.
• Militêre weerbaarheid vir reg en geregtigheid daarstel.
• Werk om 'n splinternuwe staatsbedeling in SA tot stand te bring gebaseer op vreedsame naasbestaan en vertikale ontwikkeling.
Die tyd vir speletjies is verby – dit is nou 'n geveg om lewe en dood.
Illuminati vs Trump
Nuusgebeure rondom pres. Donald Trump van die VSA dui daarop dat die Illuminati as gekoördineerde internasionale geldmag alles in die stryd werp om sy planne te kelder. Trump staan vir terugkeer na behoudende waardes, patriotisme en beskerming van eie nasionale belange, terwyl die Illuminati 'n geglobaliseerde eenwêreld onder hul ekonomiese en elektroniese beheer tot stand wil bring – die sg. Nuwe Wêreldorde (NWO). Die Trump-benadering vind wêreldwyd groeiende aanklank, wat beteken dat fundamenteel twee reusemagte teenoor mekaar te staan gekom het – nasionalisme vs. globalisering. In die VSA self is die Amerikaanse veiligheidsdienste, intern versplinter soos dit is, grootliks onder beheer van die Illuminati en beveg hulle die Trump-administrasie op feitlik elke terrein. Die internasionale media, soos die New York Times, Washington Post, CNN, BBC, ens. is ook in die hande van die Illuminati en probeer Trump sover as moontlik diskrediteer. Op buitelandse gebied lyk dit al meer of Rusland onder Putin ook anti-Illuminati is en hy en Trump hulself in dieselfde dampkring bevind. Putin het bv. die Obama-administrasie in Sirië en Irak uitoorlê en die Siriese regering die oorwinning laat behaal teen terroristiese rebellegroepe kop in een mus met ISIL. Leiers van die Europese Unie, soos Donald Tusk, sê Trump is “vir die Weste net so 'n groot gevaar as Rusland, China en ISIL.” Dit kom alles neer op so 'n magtige stryd dat net tot die God van die heelal gebid kan word vir 'n uitslag ten gunste van vryheid, geregtigheid en beskawing.
afval-tot-energie-aanleg vir WK
'n Afval-tot-energie-aanleg wat feitlik enige afval in energie kan verwerk – die eerste van sy soort in Afrika – is in Athlone, Kaapstad, deur Wes-Kaap premier Helen Zille geopen. Die aanleg, ontwikkel teen 'n koste van R400 miljoen, kan 500 ton munisipale afval (“waste”) van baie soorte per dag verwerk in biogas en koolstofdioksied (11 000 liter), alles vir Afrox en kompos en herwinde produkte (40 – 50 ton). Die projek word beheer deur New Horizons Energy in samewerking met Green Cape.
Nege munisipaliteite in die Wes-Kaap is ook by die projek ingeskakel, wat gesien word as 'n groot stap vorentoe om Kaapstad te plaas op 'n pad van omgewingsvriendelike energie.
Rykdombelasting vir begrotingstekort?
In Oktober verlede jaar met die Mediumtermynbegroting het Minister van Finansies Pravin Gordhan voorspel dat die tekort op die nasionale begroting teen vandeesmaand sowat R23 miljard sal beloop en dat van êrens af R28 miljard ekstra bekom sal moet word. Ekonomie spekuleer nou dat Gordhan op 22 Februarie met sy Begrotingsrede òf BTW kan verhoog of 'n ekstra belasting op “rykes” kan hef – sê sowat 3% ekstra op individue met inkomste R50 000 per maand en hoër en R5% op besighede met inkomste R50 000 per maand en hoër.
Die vakunies is gekant teen verhoging van BTW vanweë die negatiewe effek wat dit waarskynlik op lewenskoste vir die armes gaan meebring. Die beste oplossing is voor die hand liggend: 'n Ystervuis op korrupsie.
Dagga gewettig in SA
Suid-Afrika word vandeesmaand die eerste Afrikaland waarin die gebruik van marijuana (kannabis oftewel dagga) wettig word deur die verlaging van die skedulering daarvan van Skedule 7 na Skedule 6 voorskrifmedikasie. Dit beteken dat dagga nou as wettige medikasie voorgeskryf kan word – 'n praktyk wat waarskynlik gaan beteken dat enige gebruik van dagga wetlik moeilik gekeer kan word.
’n Verslag wat in 2013 deur die South African Community Epidemiology Network (SACENDU) oor dwelmmisbruik uitgereik is, dui daarop dat 1 uit elke 10 Suid-Afrikaners sukkel met verslawing, waarvan dagga en alkohol die grootste sondebokke is. In die verslag word voorts gesê: “Alhoewel sommige studies aantoon dat dagga so effektief is soos bestaande pynstillers is en ook ’n effek het op naarheid, angstigheid, eetlus en konvulsies, daar tot op hede geen grensverskuiwende studies gedoen is wat daarop dui dat dagga ’n revolusionêre rol speel in pynbehandeling nie.
Die tendens in die lande waar dagga wel gewettig is, is dat voorskrifte vervals word, wat lei tot ’n volkome epidemie van misbruik - veral onder individue jonger as 18 jaar.”
Dagga wettig in SA
Verbruikers betaal Eskom
In 'n mediaverklaring waarsku AfriForum dat munisipaliteite wat vir Eskom geld skuld, besmoontlik die verbruiker gaan laat opdok om dié skuld te delg. Daarom het AfriForum ’n projek landswyd bekendgestel om gemeenskappe te bemagtig om insette te lewer t.o.v. die opstel van munisipale geïntegreerde ontwikkelingsplanne (GOP’s) en -konsepbegrotings. Dít sal bepaal watter tariewe munisipaliteite vir dienste en erfbelasting kan hef, asook watter dienste in gebiede gelewer gaan word.
Munisipaliteite is tans besig om hul GOP’s en konsepbegrotings saam te stel. Begrotings gaan die terugbetaling van Eskom-skuld en die terugbetalingsooreenkomste ten opsigte daarvan insluit. Munisipaliteite gaan waarskynlik hul dienstariewe verhoog in ’n poging om die miljoene rand Eskom-skuld te betaal. Die Nasionale Tesourie het munisipaliteite egter beperk tot ’n 6%-tariefverhoging op dienste en voorgeskryf dat 8% van die begroting vir die instandhouding van infrastruktuur aangewend moet word.
Beurse vir velkleur
Bladsy 89 van 99